钦定古今图书集成/明伦汇编/宫闱典/第053卷 > 晋
## 钦定古今图书集成/明伦汇编/宫闱典/第053卷 > 晋

### 武帝泰始九年秋七月丁酉诏聘公卿以下子女以备六宫采择未毕权禁断婚姻

按：《晋书武帝本纪》云云。

按：《通鉴纲目》：“泰始九年，晋主诏选公卿以下女备六
宫，有蔽匿者以不敬论。采择未毕，权禁天下嫁娶。公
卿女中选者为三夫人、九嫔、二千石、将校女补良人
以下。”

泰始十年，取良家女入宫。

按《晋书武帝本纪》，不载。按《通鉴纲目》，“泰始十年三
月，诏又取良家及小将吏女五千馀人，入宫选之，母
子号哭于宫中，声闻于外。”

### 太康二年春三月诏选孙皓妓妾五千人入宫

按：《晋书武帝本纪》云云。

太康七年冬十二月，出后宫才人妓女以下二百七
十人归于家。

按：《晋书武帝本纪》云云。